
Parlamentul  României

Camera  Deputaţilor

                 Bucureşti, 15.11.2017




                                         
                  Nr.4c-3/516/2017
AVIZ
asupra proiectului de Lege privind aprobarea Ordonanţei Guvernului nr.22/2017 pentru modificarea şi completarea Legii nr.458/2002 privind calitatea apei potabile


În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, în regim de urgenţă, care va fi transmis Comisiei pentru sănătate şi familie, care este sesizată în fond, cu proiectul de Lege privind aprobarea Ordonanţei Guvernului nr.22/2017 pentru modificarea şi completarea Legii nr.458/2002 privind calitatea apei potabile, transmis cu adresa nr. P.L.x. 370 din 23 octombrie 2017, înregistrat sub nr.4c-3/516 din 24 octombrie 2017.



Consiliul Legislativ, cu avizul nr.698/30.08.2017, avizează favorabil proiectul de ordonanţă cu observaţii şi propuneri preluate de iniţiator.



Senatul, în calitate de primă Cameră sesizată, a adoptat proiectul de lege în şedinţa din 17 octombrie 2017.



Proiectul de lege are ca obiect de reglementare transpunerea Directivei (UE) 1787/2015 a Comisiei din 6 octombrie 2015 de modificare a anexelor II şi III la Directiva 98/83/CE a Consiliului privind calitatea apei destinate consumului uman. Directiva 1787/2015 şi, implicit, proiectul de act normativ abordează aprovizionarea cu apă la modul global, creând legătura necesară între toate etapele procesului de producere şi distribuţie, programele de monitorizare asigurând puntea de legătură între captare, tratare, înmagazinare şi distribuţie.

Examinarea proiectului de lege a avut loc în ședințele comisiei din 31 octombrie și 14 noiembrie 2017.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amendamente admise prevăzute în anexă.


Prin obiectul de reglementare şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Anexă

A M E N D A M E N T E  A D M I SE
	Nr.

crt.
	Text OG nr.22/2017
	Text adoptat de Senat
	Amendamente admise/Autor
	Motivația

	0
	2
	3
	4
	5

	
	
	Articol unic. – Se aprobă Ordonanța Guvernului nr.22 din 30 august 2017 pentru modificarea și completarea Legii nr.458/2002 privind calitatea apei potabile, adoptată în temeiul art.1. pct.IV poz.3 din Legea nr.161/2017 privind abilitatea Guvernului de a emite ordonanțe, și publicată în Monitorul Oficial al României, Partea I, nr.705 din 31 august 2017.

	Articol unic. – Se aprobă Ordonanța Guvernului nr.22 din 30 august 2017 pentru modificarea și completarea Legii nr.458/2002 privind calitatea apei potabile, adoptată în temeiul art.1. pct.IV poz.3 din Legea nr.161/2017 privind abilitatea Guvernului de a emite ordonanțe, și publicată în Monitorul Oficial al României, Partea I, nr.705 din 31 august 2017, cu următoarea completare:

	Conform normelor de tehnică legislativă.

	
	
	
	- La articolul unic, după punctul 2 se introduce un nou punct, pct.21, cu următorul cuprins:

„21. La articolul 13, după alineatul (1) se introduce un nou alineat, alin.(11) cu următorul cuprins:

«(11) În scopul informării consumatorilor Ministerul Sănătății, prin Institutului Național de Sănătate Publică întocmește și publică anual, pe site – ul acestuia, Raportul național asupra calității apei potabile.»”

	Este necesară informarea anuală a consumatorului despre calitatea apei potabile. 


PREŞEDINTE,

Iulian Iancu

Consilier parlamentar, Isabela Patricia Robe

